Document ID: /roh_data/filtered/swiss_laws_in_ROH.jsonl.gz/63

210.200

Lescha introductiva tar il dretg d'obligaziuns svizzer1) * (LItDO)

dals 20-10-2004 (versiun dals 01-01-2025)

Il cussegl grond dal chantun Grischun,

sa basond sin l'art. 31 da la constituziun chantunala2), suenter avair gì invista da la missiva da la regenza dals 29 da zercladur 20043),

concluda:

1. Disposiziuns generalas

Object

Art.  1 * 1 Questa lescha cuntegna il dretg civil chantunal e regla las cumpetenzas civilas da las autoritads administrativas sin il champ dal dretg d'obligaziuns.

2 La cumpetenza da las autoritads da mediaziun e da las dretgiras sco er la procedura sin  il  champ  da  la  giurisdicziun  civila  sa  drizzan  tenor  il   cudesch  da  procedura civila4) e tenor la legislaziun introductiva chantunala5).

Art.  2 *

Art.  3 *

…

…

1) CS 220 2) DG 110.100 3) pagina 1027 4) CS 272 5) DG 320.100 * tabellas da las modificaziuns a la fin dal relasch

1

210.200

Publicaziuns

Art.  4 1 Las   publicaziuns,   las   communicaziuns   publicas,   ils   appels   ed   ils   cloms   publics ch'èn previs en il dretg d'obligaziuns succedan – premess che quai  na saja betg prescrit autramain tras la lescha u tras in'ordinaziun dal cussegl grond – en il fegl uffizial dal chantun Grischun.

2 Resalvadas restan l'autorisaziun da l'autoritad cumpetenta per autras publicaziuns adattadas   sco   er   las   publicaziuns   en   il   fegl   uffizial   svizzer   da   commerzi   ch'èn prescrittas en il dretg d'obligaziuns.

2. Disposiziuns spezialas

Garanzia tar il commerzi da muvel

Art.  5 1 La cumpetenza per manar la procedura preliminara ha la derschadra singula u il derschader singul da la dretgira regiunala, en il circul d'uffizi da la quala u dal qual sa chatta l'animal. * 2 Dal rest sa drizza la procedura tenor las prescripziuns da la confederaziun, tenor il cudesch da procedura civila6) e tenor la legislaziun introductiva chantunala7). *

Art.  6 *

Ingiant public 1. direcziun uffiziala

1 L'ingiant public sto vegnir manà da la presidenta u dal president da la regiun ubain d'ina emploiada u d'in emploià da la regiun ch'è vegnì designà dad ella u dad el. * 2 La manadra u il manader da l'ingiant designescha ina persuna adattada per far il protocol.

2. publicaziun

Art.  6a * 1 Cun resalva da cas urgents sto in ingiant public vegnir publitgà en moda adequata almain 8 dis avant ch'el haja lieu.

3. ingiant da bains immobigliars

Art.  6b * 1 Sch'i vegnan ingiantads bains immobigliars, ston las cundiziuns d'ingiant vegnir fixadas en scrit, sch'i fa da basegn cun la cooperaziun da la manadra u dal manader da l'ingiant. Quellas duain cuntegnair ina descripziun exacta da l'immobiglia ed in register   cumplet   da   las   grevezzas.   La   manadra   u   il   manader   sto   preleger   las cundiziuns d'ingiant, avant che cumenzar l'ingiant.

2 Durant l'ingiant duai mintgina e mintgin pudair prender invista da las cundiziuns d'ingiant.

6) CS 272 7) DG 320.100

2

210.200

3  En cas d'in ingiant d'in bain immobigliar è la regiun cumpetenta per communitgar l'agiudicaziun   a   l'administratura   u   a   l'administratur   dal   register   funsil (art. 235 al. 2). *

4. protocol

l'adempliment da las formalitads legalas;

l'object da vendita;

il num da la vendidra u dal vendider;

las cundiziuns d'ingiant;

il pretsch da cumpra per mintga object che vegn ingiantà;

il num da la cumpradra u dal cumprader.

Art.  6c * 1 Davart l'ingiant sto vegnir fatg in protocol. En quel sto vegnir inditgà:

1.

2.

3.

4.

5.

6.

2 En cas d'ingiants da bains immobigliars ston las cumpradras ed ils cumpraders agiuntar lur num cun agen maun.

3 Il protocol da l'ingiant sto vegnir suttascrit da la manadra u dal manader da l'ingiant e da la protocollista u dal protocollist e vegnir deponì tar la regiun. *

5. ulteriuras disposiziuns

Art.  6d * 1 La regenza po relaschar ina tariffa da custs per ordinar e per realisar ils ingiants publics.

2 Las disposiziuns spezialas dal dretg federal davart il commerzi ambulant8)  restan resalvadas.

Donaziun

Art.  7 1 L'autoritad cumpetenta per il plant sin l'execuziun d'ina grevezza ch'è en l'interess public   en   cas   d'ina   donaziun   suenter   la   mort   da   la   donatura   u   dal   donatur (art. 246 al. 2) è:

1.

la   suprastanza   communala,   sche   la   grevezza   è   en   l'interess   public   da   la vischnanca;

la cumissiun regiunala respectivamain la conferenza da las presidentas e dals presidents, sche la grevezza è en l'interess public da la regiun;

la regenza, sche la grevezza è en l'interess public da pliras vischnancas, da pliras regiuns u dal chantun.

2. *

3. *

Locaziun e fittanza

Art.  8 * 1 L'autoritad da mediaziun è il post da deposit per tschains da locaziun en il senn dal dretg federal.

8) CS 943.1

3

210.200

2 Il departament approvescha ils formulars per la desditga da locals d'abitar e da fatschenta   sco   er   per   augments   dal   tschains   da   locaziun   e   per   autras   midadas unilateralas dal contract tras la locatura u tras il locatur. El metta a disposiziun ils formulars correspundents en ina furma adattada.

3 Per augmentar il tschains da locaziun sin basa da la graduaziun concludida vala la copia da la cunvegna dal tschains da locaziun sco formular giuridicamain suffizient.

4 A   norma   dal   dretg   federal   communitgeschan   las   dretgiras   a   la   confederaziun sentenzias davart tschains da locaziun contestads e davart autras pretensiuns da la locatura u dal locatur.

Contract collectiv da lavur

Art.  9 1 Cun resalva dal dretg federal è la regenza cumpetenta per declerar impegnativs ils contracts collectivs da lavur e per abolir tals.

Art.  10 1 L'autoritad cumpetenta en il senn dals artitgels 359 ss. è la regenza.

Contract normal da lavur

Intermediaziun da maridaglias u da partenarias e da partenaris

Art.  11 1 L'uffizi   ch'è   cumpetent   per   natiralisaziuns   conceda   la   permissiun   per l'intermediaziun professiunala da maridaglias u da partenarias e da partenaris en il senn da l'artitgel 406c e fa la surveglianza.

Magasin da deposit

Art.  12 1 La   regenza   conceda   la   permissiun   per   emetter   attests   da   rauba   en   il   senn   da l'artitgel 482 alinea 1.

2 Ella   è   er   cumpetenta   per   pronunziar   multas   reglamentaras   en   il   senn   da l'artitgel 1155 alinea 2.

Gieu e scumessa

Art.  13 1 Per   lottarias   u   per   trair   la   sort   (art. 515)   èn   cumpetentas   las   autoritads   ch'èn designadas en las disposiziuns spezialas dal dretg chantunal.

Vitalizi

Art.  14 1 La regenza è cumpetenta per renconuscher in institut da vitalizi sco er per approvar las cundiziuns ch'èn vegnidas formuladas per il contract da vitalizi ed il reglament da chasa da l'institut da vitalizi en il senn dals artitgels 522 e 524.

Art.  14a *

Register da commerzi 1. organisaziun

1 Per il chantun Grischun vegn manà in register da commerzi.

4

210.200

Art.  14b * 2. surveglianza e meds legals 1 Il departament è l'instanza da surveglianza.

2 Cunter las decisiuns da l'uffizi ch'è incumbensà cun l'administraziun dal register da commerzi   poi   vegnir   fatg   appellaziun   tar   la   Dretgira   superiura   en   il   senn   dal Cudesch da procedura civila. *

3. publicaziuns

Art.  14c * 1 Las inscripziuns en il register da commerzi vegnan publitgadas en il fegl uffizial svizzer da commerzi sco er en il fegl uffizial dal chantun Grischun.

4. obligaziun d'annunzia

Art.  14d * 1 Las   funcziunarias   ed   ils   funcziunaris   da   concurs   e   da   scussiun   sco   er   las suprastanzas   communalas   èn   obligads   da   communitgar   immediatamain   a l'administratura u a l'administratur dal register da commerzi tut ils fatgs che ston vegnir   inscrits,   sco   er   da   dar   ad   ella   u   ad   el   gratuitamain   tut   las   infurmaziuns necessarias.

5. reinscripziun

Art.  14e * 1 La derschadra singula u il derschader singul da la dretgira regiunala decida en la procedura   da   la   giurisdicziun   voluntara,   sch'ina   unitad   giuridica   extinguida   duai vegnir reinscritta en il register da commerzi. * 2 … *

Concurrenza illoiala

Art.  14f * 1 Il post chantunal per la controlla dals pretschs ch'è vegnì designà da la regenza surveglia ch'ils pretschs da detagl, ch'ils pretschs da basa da rauba mesirabla e ch'ils pretschs   da   prestaziuns   da   servetsch   e   da   reclamas   vegnian   inditgads   tenor   las prescripziuns sco er che las disposiziuns cunter indicaziuns da pretschs che mainan en   errur   vegnian   observadas.   El   è   obligà   d'annunziar   las   cuntravenziuns   cunter l'obligaziun d'inditgar il pretsch a las consumentas ed als consuments a las autoritads da persecuziun penala.

2 Las vischnancas designeschan in post ch'è cumpetent per far questa surveglianza sin   lur   territori.   Quel   denunzia   al   post   chantunal   per   la   controlla   dals   pretschs cuntravenziuns cunter las prescripziuns davart l'indicaziun da pretschs.

3. Disposiziuns finalas

Art.  15 1 Questa lescha è suttamessa al referendum facultativ.

Referendum, entrada en vigur

5

210.200

2 La regenza fixescha il termin da l'entrada en vigur9) da questa lescha.

Il termin da referendum è scadì ils 26 da schaner 2005. Entaifer quest termin n'èn vegnids inoltrads nagins referendums. Messa en vigur retroactivamain cun CR dal 1. da favrer 2005 per il 1. da schaner 2005.

9)

6

Tabella da las modificaziuns - tenor conclus

Conclus 20-10-2004 16-02-2010 16-02-2010 16-02-2010 16-02-2010 16-02-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 13-01-2015 13-01-2015 13-01-2015 13-01-2015 13-01-2015 02-02-2016 02-02-2016 02-02-2016 14-06-2022

Entrada en vigur 01-01-2005 01-09-2010 01-09-2010 01-09-2010 01-09-2010 01-09-2010 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2016 01-01-2016 01-01-2016 01-01-2016 01-01-2016 01-01-2017 01-01-2017 01-01-2017 01-01-2025

Element relasch Art. 14a Art. 14b Art. 14c Art. 14d Art. 14e Art. 1 Art. 2 Art. 3 Art. 5 al. 2 Art. 6 Art. 6a Art. 6b Art. 6c Art. 6d Art. 8 Art. 14b al. 2 Art. 14e al. 2 Art. 14f Art. 6 al. 1 Art. 6b al. 3 Art. 6c al. 3 Art. 7 al. 1, 2.

Art. 7 al. 1, 3.

titel dal relasch Art. 5 al. 1 Art. 14e al. 1 Art. 14b al. 2

Modificaziun emprima versiun integraziun integraziun integraziun integraziun integraziun revisiun totala aboliziun aboliziun midada revisiun totala integraziun integraziun integraziun integraziun revisiun totala midada aboliziun integraziun midada midada midada midada midada midada midada midada midada

210.200

Publicaziun en la CUL - - - - - - 2010, 2488 2010, 2488 2010, 2488 2010, 2488 2010, 2488 2010, 2488 2010, 2488 2010, 2488 2010, 2488 2010, 2488 - 2010, 2488 2010, 2488 2015-005 2015-005 2015-005 2015-005 2015-005 2016-001 2016-001 2016-001 2023-008

7

210.200

Tabella da las modificaziuns - tenor element

Element relasch titel dal relasch Art. 1 Art. 2 Art. 3 Art. 5 al. 1 Art. 5 al. 2 Art. 6 Art. 6 al. 1 Art. 6a Art. 6b Art. 6b al. 3 Art. 6c Art. 6c al. 3 Art. 6d Art. 7 al. 1, 2.

Art. 7 al. 1, 3.

Art. 8 Art. 14a Art. 14b Art. 14b al. 2 Art. 14b al. 2 Art. 14c Art. 14d Art. 14e Art. 14e al. 1 Art. 14e al. 2 Art. 14f

Conclus 20-10-2004 02-02-2016 16-06-2010 16-06-2010 16-06-2010 02-02-2016 16-06-2010 16-06-2010 13-01-2015 16-06-2010 16-06-2010 13-01-2015 16-06-2010 13-01-2015 16-06-2010 13-01-2015 13-01-2015 16-06-2010 16-02-2010 16-02-2010 16-06-2010 14-06-2022 16-02-2010 16-02-2010 16-02-2010 02-02-2016 16-06-2010 16-06-2010

Entrada en vigur 01-01-2005 01-01-2017 01-01-2011 01-01-2011 01-01-2011 01-01-2017 01-01-2011 01-01-2011 01-01-2016 01-01-2011 01-01-2011 01-01-2016 01-01-2011 01-01-2016 01-01-2011 01-01-2016 01-01-2016 01-01-2011 01-09-2010 01-09-2010 01-01-2011 01-01-2025 01-09-2010 01-09-2010 01-09-2010 01-01-2017 01-01-2011 01-01-2011

Modificaziun emprima versiun midada revisiun totala aboliziun aboliziun midada midada revisiun totala midada integraziun integraziun midada integraziun midada integraziun midada midada revisiun totala integraziun integraziun midada midada integraziun integraziun integraziun midada aboliziun integraziun

Publicaziun en la CUL - 2016-001 2010, 2488 2010, 2488 2010, 2488 2016-001 2010, 2488 2010, 2488 2015-005 2010, 2488 2010, 2488 2015-005 2010, 2488 2015-005 2010, 2488 2015-005 2015-005 2010, 2488 - - - 2023-008 - - - 2016-001 2010, 2488 2010, 2488

8